Avaliku ürituse loa taotlus

Kose Vallavalitsus soovib korraldada 20.augustil taasiseseisvumise päeva tähistamise. Ürituse kestus on 14.00-18.00 ning tegemist on kogupere üritusega. Üritusele on oodata 700-1000 inimest. Üritus on tasuta.

Ürituse ettevalmistused lauluväljakul algavad 20.augusti hommikul. Üritus algab ametlikult rongkäiguga Kose kalmistu juurest, suundub mööda Pikk tänavat kuni Kehra maantee ristmikuni, sealt edasi mööda Kehra maanteed kuni Spordiväljaku tänavani ning mööda seda tänavat lauluväljakuni. Rongkäigu ees ja taga liigub politseiauto, see on kooskõlastatud Kose konstaabli Kristel Talvega. Lisaks on politsei poolt appi palutud rongkäigu jaoks ajutiseks liikluse peatamiseks abijõude, kes rongkäigu jõudmisel Pika tänava ning Kehra maantee ristmikule, hetkeks peatavad autoliikluse. Rongkäigu ees on Kaitseliidu tehnika, järgnevad lipud ning inimesed. Kose lauluväljakul jõuab rongkäik orienteeruvalt 15.00.
Ajakava on:
15.30 Kontserti avab akustilise etteastega Katriin Randorg.
16.00- 16.45 Kaitseliidu BIG BAND dirigent Peeter Saani juhendamisel. Pluss solistid: Tanja Mihhailova, Erich Krieger, Sandra Nurmsalu, Anet Vaikma, Margus Jürisson.
17.05-17.50 Kaitseliidu BIG BAND II osa

Eraldi liiklus ja parkimiskorraldust ei ole. Parkida saab Kose keskuses olevates parklates. Peatumise ja parkimise keelu märk lisatakse Spordiväljaku tänava ja Kehra maantee ristmikule, et kohalike elanike ning ürituse korraldajate ja esinejate jaoks oleks tee avatud mitte publiku poolt täis pargitud. Üritusel leiab aset ka kaubandustegevus. Lastele on raha eest batuudid ning glitter tattoode tegija. Toimub toidumüük ning lahja alkoholi müük (Tanker müüb). Üritusel jälgitakse jäätmekäitluse eeskirju. Ürituse projektijuht on Katrin Taniste, telefon 53637746, meil katrin.taniste@kosevald.ee.